12 Julie 2011Terwyl Josef daar in die tronk was, was die Here by hom, en Hy het Josef sy troue liefde laat ondervind, sodat die tronkbewaarder hom goedgesind geword het. Genesis 39:20-21 “Die Here was by Josef en dit het baie goed gegaan met hom… terwyl Josef daar in die tronk was (onregverdig), was die Here by hom, en het Hy Josef sy troue liefde laat ondervind.” Josef self het van ‘n selfgesentreerde, hooghartige mens verander in iemand wat volkome aan God oorgegee het. Al is Josef se eie sigbare lewe in chaos, weet hy nou dat God, onder die sigbare, in beheer is. (Lees Gen. 39-41)